14. augustil 2013 esitatud hagi – L’Oréal versus Siseturu Ühtlustamise Amet - Cosmetica Cabinas (AINHOA)
(Kohtuasi T-426/13)
Hagiavalduse keel: inglise
Pooled
Hageja: L’Oréal SA (Pariis, Prantsusmaa) (esindajad: advokaadid G. Carpenter ja P. Carreño)
Kostja: Siseturu Ühtlustamise Amet (kaubamärgid ja tööstusdisainilahendused)
Teine menetluspool apellatsioonikojas: Cosmetica Cabinas, SL (El Masnou, Hispaania)
Nõuded
Hageja palub Üldkohtul:
tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 6. juuni 2013. aasta (asi R 1642/2012–1) otsus;
mõista kohtukulud välja ühtlustamisametilt.
Väited ja peamised argumendid
Tühistamistaotluse esemeks olev registreeritud ühenduse kaubamärk: sõnamärk AINHOA teenustele ja kaupadele klassides 3, 35 ja 39 – Ühenduse kaubamärgiregistreering nr 2 720 811.
Ühenduse kaubamärgi omanik: teine menetluspool apellatsioonikojas
Ühenduse kaubamärgi tühistamist taotlev pool: hageja
Tühistamisosakonna otsus: tunnistada kehtetuks kaubamärgiomaniku õigused seoses teenustega klassides 35 ja 35 ja lükata kehtetuks tunnistamise taotlus tagasi klassi 3 kuuluvate „kosmeetikakaupade” osas.
Apellatsioonikoja otsus: jätta apellatsioonkaebus rahuldamata.
Väited: nõukogu 26. veebruari 2009. aasta määruse (EÜ) nr 207/20091 ühenduse kaubamärgi kohta artikli 51 lõike 1 punkti a rikkumine.
____________
____________
1 ELT L 78, lk 1.